Document ID: 31989R1116

ΚΑΝΟΝΙΣΜΟΣ ( ΕΟΚ ) αριθ . 1116/89 ΤΟΥ ΣΥΜΒΟΥΛΙΟΥ της 27ης Απριλίου 1989 που τροποποιεί τον κανονισμό ( ΕΟΚ ) αριθ . 775/87 για την προσωρινή αναστολή μέρους των ποσοτήτων αναφοράς που αναφέρονται στο άρθρο 5γ παράγραφος 1 του κανονισμού ( ΕΟΚ ) αριθ . 804/68 περί κοινής οργανώσεως της αγοράς στον τομέα του γάλακτος και των γαλακτο - κομικών προϊόντων
ΤΟ ΣΥΜΒΟΥΛΙΟ ΤΩΝ ΕΥΡΩΠΑΙKΩΝ ΚΟΙΝΟΤΗΤΩΝ,
ιΕχοντας υπόψη :
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό ( ΕΟΚ ) αριθ . 804/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του γάλακτος και των γαλακτοκομικών προϊόντων^(1 ), όπως τροποποιήθηκε τελευταία από τον κανονισμό ( ΕΟΚ ) αριθ . 763/89^(2 ), και ιδίως το άρθρο 5γ παράγραφος 6,
την πρόταση της Επιτροπής^(3 ),
Εκτιμώντας :
ότι το άρθρο 3 του κανονισμού ( ΕΟΚ ) αριθ . 775/87^(4 ), όπως τροποποιήθηκε τελευταία από τον κανονισμό ( ΕΟΚ ) αριθ . 1931/88^(5 ), προβλέπει ότι η Ιταλία, κατά παρέκκλιση από το καθεστώς προσωρινής αναστολής μέρους των ποσοτήτων αναφοράς, εφαρμόζει ένα πρόγραμμα εκουσίας παύσης της γαλακτοκομικής παραγωγής προκειμένου να επιτύχει το στόχο της εν λόγω αναστολής
ότι, σύμφωνα με το άρθρο 5 παράγραφος 2 του κανονισμού ( ΕΟΚ ) αριθ . 775/87 και βάσει των αποτελεσμάτων που ελήφθησαν σε εφαρμογή του άρθρου 3, κρίνεται αναγκαία η τροποποίηση των διατάξεων του εν λόγω κανονισμού προκειμένου να επιτύχει η Ιταλία το στόχο του 5,5 % που προβλέπεται στο άρθρο 1 σε τρία ισοδύναμα στάδια και, από την έκτη δωδεκάμηνη περίοδο, να εφαρμόσει εργασίες προσωρινής αναστολής των ποσοτήτων αναφοράς των προϊόντων αυτών με κοινοτική χρηματοδότηση,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ :
Άρθρο 1 Ο κανονισμός ( ΕΟΚ ) αριθ . 775/87 τροποποιείται ως εξής :
1 . ^Το άρθρο 3 αντικαθίσταται από το ακόλουθο κείμενο :
"ιΑρθρο 3
1 . Κατά παρέκκλιση από τα άρθρα 1 και 2, η Ιταλική Δημοκρατία εφαρμόζει, κατά τη διάρκεια της τέταρτης
και πέμπτης δωδεκάμηνης περιόδου, ένα πρόγραμμα εκουσίας παύσης της γαλακτοκομικής παραγωγής, σύμφωνα με το άρθρο 4 παράγραφος 1 στοιχείο α ) του κανονισμού ( ΕΟΚ ) αριθ . 857/84, εις τρόπον ώστε για την πέμπτη περίοδο να ανασταλεί μια αναλογία 1,83 % της συνολικής εγγυημένης ποσότητας που καθορίζεται στο άρθρο 5γ παράγραφος 3 δεύτερο εδάφιο του κανονισμού ( ΕΟΚ ) αριθ . 804/68 .
2 . Αναστέλλεται στην Ιταλία ενιαία αναλογία κάθε ποσότητας αναφοράς που αναφέρεται στο άρθρο 5γ παράγραφος 1 του κανονισμού ( ΕΟΚ ) αριθ . 804/68, η οποία καθορίζεται εις τρόπον ώστε το σύνολο των αναστελλομένων ποσοτήτων να ισούται με 1,83 % για την έκτη περίοδο και με 3,67 % για καθεμία από τις δύο διαδοχικές περιόδους της συνολικής εγγυημένης ποσότητας που καθορίζεται στο άρθρο 5γ παράγραφος 3 δεύτερο εδάφιο του εν λόγω κανονισμού .
Για την αναστελλομένη ποσότητα χορηγείται στους εν λόγω παραγωγούς αποζημίωση . Η αποζημίωση αυτή καθορίζεται :
- για την έκτη δωδεκάμηνη περίοδο, σε 8 Ecu ανά 100 χιλιόγραμμα,
- για την έβδομη δωδεκάμηνη περίοδο, σε 7 Ecu ανά 100 χιλιόγραμμα,
- για την όγδοη δωδεκάμηνη περίοδο, σε 6 Ecu ανά 100 χιλιόγραμμα .
Για κάθε δωδεκάμηνη περίοδο, η αποζημίωση καταβάλλεται στους δικαιούχους κατά τη διάρκεια του τελευταίου τριμήνου της συγκεκριμένης δωδεκάμηνης περιόδου ή κατά τη διάρκεια του πρώτου τριμήνου της επόμενης δωδεκάμηνης περιόδου ."
2 . ^Το άρθρο 7 αντικαθίσταται από το ακόλουθο κείμενο :
"ιΑρθρο 7
Η χρηματοδότηση της δράσης που προβλέπεται στο άρθρο 2 παράγραφος 1, στο άρθρο 3 παράγραφος 2 και στο άρθρο 4 τρίτο εδάφιο, θεωρείται ως παρέμβαση κατά την έννοια του άρθρου 3 του κανονισμού ( ΕΟΚ ) αριθ . 729/70 ."
3 . ^Στο άρθρο 8, οι όροι "στο άρθρο 1" αντικαθίστανται από τους όρους "στο άρθρο 1 και στο άρθρο 3 παράγραφος 2 πρώτο εδάφιο" και οι όροι "στο άρθρο 2" αντικαθίστανται από τους όρους "στο άρθρο 2 και στο άρθρο 3 παράγραφος 2 δεύτερο εδάφιο ".
Άρθρο 2 Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων .
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος .
Λουξεμβούργο, 27 Απριλίου 1989 .

Labels: 7
17